stanford-oval/wikipedia huggingface dataset:
אסור לשחק באוכל
תקציר העלילה

תמי (נטע חן-טוב) היא נערה מתבגרת השואפת להשתלב בחברה כמו כולם. לילה אחד החבר החדש שלה, דביר (אלי מועלם), נשאר לארוחת ערב בבית הוריה של תמי - אלכס (עודד מנסטר) ורחלי (הילה די קאסטרו). בעוד ההורים של תמי נראים נחמדים, המשפחה מסתירה סוד אפל.
צוות

תסריט ובימוי: דניאל רימון
הפקה: תומאס ברגר
צילום: ויטלי אגרונוב
עריכה: מירי כהן
מוזיקה: רותם מואב
שחקנים

עודד מנסטר בתפקיד אלכס, אביה של תמי.
הילה די קאסטרו בתפקיד רחלי, אמא של תמי.
אלי מועלם בתפקיד דביר, החבר של תמי.
נטע חן-טוב בתפקיד תמי.
פסטיבלים

| # | פסטיבל | מדינה | מועמדות | זכייה |
| --- | --- | --- | --- | --- |
| 1 |  World Horror Con Film Festival | יוטה, ארצות הברית | סרט האימה הקצר הזר הטוב ביותר | זכייה |
| 2 | Spotlight Horror Film Awards | ג'ורג'יה, ארצות הברית | סרט האימה הקצר הטוב ביותר |  |
| 3 | Independent Horror Movie Awards |  | אווירת האימה בסרט קצר |  |
| 4 | Something Wicked Film Festival | ג'ורג'יה, ארצות הברית | סרט האימה הקצר הטוב ביותר השחקנית הטובה ביותר בסרט קצר הילה די קאסטרו הבמאי הטוב ביותר בסרט קצר דניאל רימון |  |
| 5 | Scream in the Dark Film Festival & Hall of Fame | נברסקה, ארצות הברית |  |  |
| 6 | Northeast Wisconsin Horror Film Festival | ויסקונסין, ארצות הברית | פיינליסט |  |
| 7 | Tula International Film Festival | טולה, רוסיה | סרט הסטודנטים הקצר הטוב ביותר |  |
| 8 | LeglessCorpse Halloween Short Horror Film Festival | אלבמה, ארצות הברית | סרט האימה הקצר הטוב ביותר |  |
| 9 | Apocalypse Later International Fantastic Film Festival | אריזונה, ארצות הברית |  |  |
| 10 |  Bloody Horror International Film Festival | קנדה | השחקן הטוב ביותר עודד מנסטר | זכייה |
| 11 | NEPA Horror Film Festival | פנסילבניה, ארצות הברית | בחירת הקהל |  |
| 12 | Diabolical Horror Film Festival |  | סרט האימה הקצר הטוב ביותר |  |
| 13 | Bloodstained indie film festival | קליפורניה, ארצות הברית | סרט הסטודנטים הקצר הטוב ביותר |  |
| 14 | Fantasturka Turkish Fantastic and Horror Film Festival | טורקיה | סרט הסטודנטים הקצר הטוב ביותר |  |
| 15 | Anatomy Crime Horror International Film Festival | יוון | שחקן המשנה לסרט אימה קצר עודד מנסטר | זכייה |
| 16 | The Lost Sanity Horror & Sci-Fi Film Festival | ניו ג'רזי, ארצות הברית | סרט הסטודנטים הקצר הטוב ביותר |  |
| 17 | Horror Hullabaloo Film Fest | סקוטלנד, הממלכה המאוחדת | המשחק הטוב ביותר | זכייה |
| 18 | Stark County International Short Film Series | אוהיו, ארצות הברית |  |  |
הערות שוליים

↑
↑
↑
↑
↑
↑
↑
↑
↑
↑
↑
↑
↑
↑
↑  [0=68.ARDOurMGNIioFPEErBz7LI1BO3ZLDddyHYdNcN8RV60CS_YYBf6ey66rJ1SUJv7ypkQHQL4LVXPdwRiEL0Ml01HEKVQVCLYoc1HweHs25DVXZRXa0z0JAFCahKeEBJhYNyNeUfe-JZw7SbVHlRutCaFC3DVbq49rUIlosYXgwrs1gsYwFCEjDXHAdMNkm5R26nQ7ALvBq11FOVUjkNPdDz6xHyGxQDP3Iu4stxjFYF5jKuT1C4YSJ5mlqmI9gMqtoHvFuxjPPDGgnHq2wMDEC30taxI81OBldsrPaiHj5DIG3P9ZPA54W20Gqkj5E90]
ארתור הוברט

| --- | --- |
אין תמונה חופשית
 לידה:  1904 שליכטרן, הרפובליקה הפדרלית של גרמניה 
 פטירה:  11 באוקטובר 1991 (בגיל 87 בערך) 
 
ארתור (אשר) הוברט (באנגלית: Arthur Hubert; ‏~1904 - 11 באוקטובר 1991) היה איש עסקים ונדבן יהודי בריטי - גרמני.
קורות חיים

נולד בשליכטרן (אנ'), גרמניה, לאב סוחר מתכות. למד בפולדה ונישא. בשנת 1938 נשלח למחנה בוכנוואלד, ומיד עם שחרורו נמלט מאימת הנאצים לאנגליה עם אשתו ובנו הקטן. הזוג הוברט הגיע יום לפני פרוץ מלחמת העולם השנייה והתיישב בבלקברן. עם כניסת בריטניה למלחמה (מבצע דינמו) הוגלו יחד עם פליטים יהודים ונתיני אויב אחרים לאי מאן בגלל היותם נתיני מדינת אויב.
בתחילת דרכו באנגליה עסק במסחר מתכות, הוא הצטרף כבר בשנת 1944 לחברה שעסקה בגרוטאות מתכת, ובהמשך נעשה שותף עם אחיו ולטר וכמה מידידיו בחברת מתכות גדולה שהונפקה לבורסה בשנת 1964 כשהוברט משמש יו"ר החברה. בשנת 1976 מכר הוברט את החברה. ובשנת 1987 עלה לישראל והשתקע בירושלים שבה חי עד מותו באוקטובר 1991.
הוברט תמך בעיקר במוסדות חינוך יהודיים אורתודוקסיים ברחבי אנגליה, אירופה ושאר העולם. בין היתר תרם בבשתנ 1971 רבע מיליון ל"י לישיבת פוניבז'. על שמו נקרא אחד מחדרי הישיבות הגדולים בקומת הכניסה לבניין הישיבה המרכזי "אולם הוברט". בשנת 1978 זכה בתואר דוקטור לשם כבוד מטעם אוניברסיטת בר-אילן בשל תרומותיו למוסד זה.
הערות שוליים

↑  במבט חטוף, מעריב, 4 בפברואר 1971
↑  סוד הלמדנות, מעריב, 18 בפברואר 1971.
↑  רשימת מקבלי התואר לדורותיהם באתר אוניברסיטת בר-אילן.
אתרי המכרות העיקריים בוולוניה

אתרי המכרות העיקריים בוולוניה שבבלגיה הם אתר מורשת עולמית שהוכרז על ידי אונסק"ו ב-2012. באתר נכללים המכרות גראן ארנו, בואה-דו-לוק, בואה דו קאזייה, ובלגן. בנימוקי ההכרזה של אונסק"ו נאמר כי:
ארבעת המכרות של האתר יוצרים רצועה באורך 170 קילומטרים וברוחב 3 עד 15 קילומטרים, החוצה את בלגיה ממזרח למערב. האתר מורכב ממכרות הפחם שהשתמרו במדינה בצורה הטובה ביותר מאז המאה ה-19 והמאה ה-20. הם מהווים דוגמא לאדריכלות האוטופית מהתקופות הראשונות של העידן התעשייתי באירופה כחלק ממכלול משולב של תעשייה ואורבניזציה, בעיקר בעיר מכרה הפחם ומגורי העובדים של גראן-הורנו שתוכננה על ידי ברונו רנאר במחצית הראשונה של המאה ה-19. בואה-דו-לוק כולל מבנים אחדים שהוקמו בין 1838 ל-1909 ואת אחד ממכרות הפחם הוותיקים ביותר באירופה, המתוארך לשלהי המאה ה-17. באזור וולוניה קיימים מאות מכרות פחם, אך התשתית של רובם אינה קיימת עוד, ואילו בארבעת הרכיבים של האתר הרשום לעיל קיימת שלמות רבה ביותר
היסטוריה

ישנן השערות ולפיהן פחם היה הדלק ששימש כמקור האנרגיה למערות היפוקאוסט רומיות עתיקות. השימוש המתועד הראשון בפחם באזור ולוניה היה במאה ה-12 ובמאה ה-13, והיה זה אחד המקומות הראשונים באירופה שבהם נעשה שימוש בפחם. הפחם בוולוניה נוצל למטרות ביתיות ולמטרות תעשיות, ובהן ייצור זכוכית, לבנים וצבע. במהלך המאה ה-17 החל השימוש בפחם גם בתעשיית ייצור הפלדה. באמצע המאה ה-18 החל השימוש הראשוני בדלק קוק באזור לייז' ושרלרואה, ובתקופה זו נעשה השימוש הראשון במכונות מבוססות מנועי קיטור לצורך ניקוז המכרות.
הכרייה התת-קרקעית החלה להתפתח במהירות בתחילת המאה ה-19 הודות ליוזמות חקיקה צרפתיות ואימוץ שיטות כרייה בריטיות, כך שניתן היה לייצר בקלות רבה יותר קוק עבור תעשיית הפלדה ובהמשך גם לתעשיית המכונות שהחלה להתפתח באירופה. ב-1830 הפכה בלגיה למדינה עצמאית, ובעקבות כך הואצה התפתחותה של תעשיית המכרות הוולונית והיא הפכה למרכז תעשייתי חשוב באירופה של המהפכה התעשייתית. במחצית השנייה של המאה ה-19 נכנסו לשימוש תהליכים חדשניים נוספים, ובהם חיתוך סלעים באמצעות אוויר דחוס, שימוש במשאבות, ניצול הפחם בתעשייה הכימית וכדומה.
תעשיית המכרות המתפתחת באזורים שמחוץ לוולוניה גרמה לתחרות גוברת, שהגיעה לשיא בתחילת המאה ה-20. פעילות המכרות נמשכה לאורך כל השנה למרות מאורעות כגון מלחמת העולם הראשונה והשפל הגדול, ובעקבות הפעילות האינטנסיבית נוצר קושי לכרות את הפחם באזורים יותר ויותר עמוקים והמכרות למעשה "הזדקנו". אחדים מהמכרות בוולוניה ספגו נזקים במלחמת העולם השנייה. לאחר המלחמה החליטה ממשלת בלגיה להגביר את כריית הפחם כדי לסייע בשיקום נזקי המלחמה. החלטה זו נתקלה בקשיים לאור התדלדלות המשאבים, ותנאי העבודה במכרות הפכו לקשים ביותר. רווחיות המכרות המשיכה להתדרדר, וב-1955 נסגר מכרה גראן-הורנו. המקום היה נטוש במשך 12 שנים, שבסיומן נטלו את האחריות עליו רשויות המדינה. דוגמה לתנאי העבודה הקשים היא האסון שהתחולל בבואה דו קאזייה ב-1956, ובו נהרגו כורים אחדים.
ב-1951 הייתה בלגיה אחת מבין שש המדינות המייסדות של קהילת הפחם והפלדה האירופית, שמטרתה הייתה ללכד את משאבי הפחם והפלדה של אירופה. הייתה זו הזדמנות לחדש את הפעילות במכרות הוולונים, אך ב-1958 החלה מגמה של סגירת מכרות לא רווחיים ובתוך שנים אחדות אבדו כ-20,000 מקומות עבודה בתעשיית המכרות הוולונית. ב-1959 הוקמה חברה שמטרתה לאגד את כל המכרות הוולונים ולסגור את אלה שהפכו לחסרי תועלת, ולהפעיל רק את המכרות שעדיין ניתן היה לנצלם. בשנות ה-70 החל השימוש בשיטות מודרניות במכרות שעדיין ניתן היה להפיק מהם פחם, ובהם מכרה בלגן. עם זאת, המכרות המעטים שנותרו פעילים נאלצו להתמודד עם התחרות של ייבוא פחם זול ממקומות כגון אפריקה, ובין 1983 ל-1984 נסגרו מכרות הפחם האחרונים שעדיין היו פעילים.
אתנוקרטיה

אתנוקרטיה (מיוונית: אתנוס - אתניות, קרטיה - שלטון) היא מונח מתחום הממשל ומדעי החברה הבא לתאר דומיננטיות (או בלעדיות) אתנית בשלטון, כלומר מצב שבו קבוצה אתנית אחת אוחזת ברוב עמדות הכוח השלטוניות או בכולן, ביחס שחורג ממשקלה של אותה קבוצה באוכלוסיית המדינה. תחת משטר אתנוקרטי, קבוצות המיעוט מופלות לרעה באופן עקבי על ידי המדינה ועשויות לסבול דיכוי, רדיפה או הפרות של זכויות האדם או האזרח או זכויות קבוצתיות שלהן.
לפי הגאוגרף הפוליטי אורן יפתחאל, באתנוקרטיה השלטון מכונן על ידי, ולמען, קבוצה אתנית דומיננטית מובחנת המתגוררת בשטחי המדינה, אך גם מחוצה להם. שלטון זה אינו דמוקרטי, אך גם אינו משטר סמכותני או עריצי; בהיותו מושתת על "היגיון אתני", שלטון זה מחזק, או יוצר רבדים, של זהויות אתניות על בסיסים לאומיים ומעמדיים, וממעיט בחשיבות האזרחות הטריטוריאלית.
מאפיינים עיקריים

למרות סממנים דמוקרטיים, שיוך אתני (ולא אזרחות טריטוריאלית) משמש פקטור עיקרי בחלוקת משאבי המדינה. מתקיים מתח אתני-אזרחני ניכר ועירוב בין מושגים ועקרונות אתניים ואזרחיים.
גבולות המדינה והקהילה האתנית מעורפלים.
הקבוצה האתנית ה"מייסדת" מנכסת את השלטון לצרכיה וקובעת את רוב אופייה של המדיניות הציבורית.
העיקרון האתני הריבודי מתקיים בשתי רמות עיקריות: לאומי-אתני, ומעמדי-אתני בתוך כל אחד מהלאומים.
האתנוקרטיה שונה ממשטר עריצי, ומדמוקרטיה של "עם אדונים"; בהעניקה זכויות פוליטיות ואזרחיות משמעותיות (גם אם חלקיות) למיעוטים האתניים בתוכה.
ישראל

המונח "אתנוקרטיה" הוטבע בשיח הישראלי על ידי החוקר אורן יפתחאל שבא לבקר את המונח "דמוקרטיה אתנית" של הסוציולוג הפוליטי סמי סמוחה. לפי יפתחאל, בישראל נהוגות בידי המשטר פרקטיקות אתנוקרטיות, בהן הבחנה בחוק בין אזרחים על בסיס לאומיותם האתנית והפליה רחבה של אזרחים ערבים. הבחנה זו אינה ההבחנה המקובלת לגבי ישראל, אך היא פופולרית בקרב אסכולות מסוימות.
ראו גם

שלטון המיעוט
אפרטהייד
הערות שוליים

↑  אורן יפתחאל, "אתנוקרטיה, גאוגרפיה ודמוקרטיה: הערות על הפוליטיקה של ייהוד הארץ", בתוך אלפיים: כתב עת בינלאומי לעיון, הגות וספרות, תל אביב: עם עובד, גיליון 19, עמ' 91.
↑  יפתחאל, עמ' 98.
↑  יפתחאל, עמ' 58.
1 2  משה הלינגר, משטרים מדיניים - מבוא. ד"ר משה הלינגר, המחלקה למדעי המדינה, אוניברסיטת בר-אילן, באתר אוניברסיטת בר אילן, דקה 9:15
אנדרואיד אייס קרים סנדוויץ'

| --- | --- |


מסך בית של אנדרואיד 4.0 על גלקסי נקסוס
 מפתח:  גוגל
 משפחה:  אנדרואיד
 מחזור חיים:  19 באוקטובר 2011 – הווה (13 שנים) 
 גרסה אחרונה:  4.0.4 ב־29 במרץ 2012
 סוג רישיון:  Android Open Source Project
 מנהל חבילות:  APK 
 אתר אינטרנט:  https://developer.android.com/about/versions/android-4.0-highlights.html 
 → אנדרואיד האניקומבאנדרואיד ג'לי בין ←
 
אנדרואיד "אייס קרים סנדוויץ'" היא הגרסה התשיעית של מערכת ההפעלה אנדרואיד שפותחה על ידי גוגל. אנדרואיד 4.0 נחשפה ב-19 באוקטובר 2011, וכללה שינויים משמעותיים שבוצעו באנדרואיד האניקומב שהתאים למחשבי לוח, במאמץ ליצור פלטפורמה אחידה לטלפונים חכמים ולמחשבי לוח.
אנדרואיד 4.0 התמקדה בפישוט ובמודרניזציה של חוויית האנדרואיד הכוללת ממשק חדש. כחלק ממאמצים אלו, הציגה גוגל מראה חדש בשם "Holo" הבנוי בעיצוב נקי, מינימליסטי ובגופן חדש בשם Roboto. גוגל הציגה גם מספר תכונות חדשות, בהן מסך בית חדש, תמיכה ב-NFC, יכולת להעביר תוכן למשתמש אחר, דפדפן מעודכן, מנהל אנשי קשר חדש, יכולת גישה למצלמה ושליטה על השמעת המוזיקה ממסך הנעילה, תמיכה בהודעות קוליות, זיהוי פנים, יכולת ניטור והגבלת השימוש בנתונים ניידים ועוד.
אנדרואיד 4.0 זכתה לביקורות חיוביות של המבקרים, ששיבחו את המראה הנקי של מערכת ההפעלה, יחד עם השיפורים בביצועים ובפונקציונליות. עם זאת, היו שעדיין הרגישו שאפליקציית המניות לוקה בחסר בהשוואה לאחרות, וטענו כי חלק מהתכונות החדשות ובהן זיהוי הפנים הן גימיק.
נכון למאי 2019, נתונים מצביעים על כך ש-0.3% ממכשירי האנדרואיד הניגשים ל-Google Play מריצים אייס קרים סנדוויץ'.
פיתוח

בעקבות המהדורה היחידה למחשב לוח שנקראה אנדרואיד האניקומב, הוכרז ב-Google I/O 2011 כי הגרסה הבאה של אנדרואיד, אשר נקראה בשם הקוד "אייס קרים סנדוויץ'" תספק חוויית משתמש אחידה בטלפון החכם ובמחשב הלוח כאחד. ביוני 2011 החלו להתפרסם פרטים אודות טלפון נקסוס חדש של סמסונג שילווה את אייס קרים סנדוויץ', ושיכלול מקשי ניווט. בלוג האנדרואיד RootzWiki פרסם תמונות באוגוסט 2011 המציגות את נקסוס S מריץ את האייס קרים סנדוויץ', המתאר פריסת תפריט יישומים חדשה הדומה לזו של האניקומב וממשק חדש בצבע כחול.
אירוע השקה רשמי לאנדרואיד 4.0 וטלפון הנקסוס החדש תוכנן במקור ל-11 באוקטובר 2011 בתערוכת CITA בסן דייגו. עם זאת, על מנת לכבד את זכרו של סטיב ג'ובס שנפטר ב-5 באוקטובר אותה שנה, הוחלט לדחות את ההכרזה ל-19 באוקטובר ולהעביר את מיקומה להונג קונג.
הוצאה לאור

הגלקסי נקסוס היה מכשיר האנדרואיד הראשון שתמך באנדרואיד 4.0. ב-16 בדצמבר 2011 יצאה גרסה 4.0.3 וסיפקה תיקוני באגים, ממשק API ושיפורים נוספים. באותו היום, החלה גוגל בהשקת אייס קרים סנדוויץ' לגרסה הקודמת של הגלקסי נקסוס, הנקסוס S. עם זאת, ב-20 בדצמבר "הושהה" המשך הוצאת הגרסה כדי שהחברה תוכל "לפקח על המשובים" לאותו עדכון.
ב-29 במרץ 2012 יצאה גרסה 4.0.4 שכללה שיפורי ביצועים למצלמה והמסך, לצד תיקוני באגים נוספים.
תמיכת Google Play לאנדרואיד אייס קרים סנדוויץ', הסתיימה בפברואר 2019.
תכונות > עיצוב

ממשק המשתמש של אנדרואיד 4.0 מייצג את ההתפתחות בעיצוב שהונהגה על ידי האניקומב, אם כי האסתטיקה העתידנית של האניקומב נלקחה לאחור לטובת תחושה נקייה יותר עם גוני כחול. אנדרואיד אייס קרים סנדוויץ' הציג גם גופן חדש בשם Roboto; המיועד להחליף את משפחת הגופנים דרואיד, המותאם בעיקר לשימוש בתצוגה ניידת ברזולוציה גבוהה. המראה החדש של אייס קרים סנדוויץ' יושם על ערכת כלים של ווידג'ט בשם Holo; כדי להבטיח גישה ל-Holo בכל המכשירים - גם אם הם משתמשים בממשק מותאם אחר, כל מכשירי האנדרואיד בעלי הגישה ל-Google Play חייבים להציע את האפשרות להשתמש ב-Holo ללא שינוי.
בדומה להאניקומב, המכשירים יכולים להעביר את לחצני הניווט - "חזרה", "בית" ו"יישומים אחרונים" - לסרגל המערכת בתחתית המסך, תוך ביטול הצורך בכפתורים פיזיים.
תכונות > חוויית משתמש

מסך הבית הוגדר כברירת המחדל של אייס קרים סנדוויץ' והציג סרגל חיפוש בראשו, מעגן בתחתיתו המכיל את לחצן מגירת האפליקציות באמצע, וארבעה חריצים לקיצורי דרך לאפליקציות לצידו. ניתן ליצור תיקיות של אפליקציות על ידי גרירת אפליקציה לאחרת. מגירת האפליקציות פוצלה לשתי כרטיסיות; האחת לאפליקציות והשנייה לווידג'טים בדפי מסך הבית. גרסה זו כללה גם שימוש מוגבר במחוות; כעת ניתן להסיר אפליקציות והתראות מתפריט היישומים האחרונים ולבטלן על ידי החלקות. אפליקציית הטלפון עודכנה אף היא לעיצוב Holo.
אפליקציות מובנות נוספות גם כן עודכנו. יישומון המצלמה עוצב מחדש, עם זיהוי פנים, מצב פנורמה חדש והיכולת לצלם תמונות סטילס מסרטון. הגלריה החלה לכלול כלים בסיסיים לעריכת תמונות ומסך הנעילה החל לתמוך בביטול נעילה על ידי זיהוי פנים, כולל קיצורי דרך למצלמה ולמוזיקה. המקלדת שילבה אלגוריתמים ומשלימים אוטומטיים משופרים, לצד שיפורים בקלט הקולי המאפשרים הכתבה רציפה. נוספה גם היכולת לצלם צילומי מסך.
תכונות > פלטפורמה

אנדרואיד 4.0 ירשה תוספות מהאניקומב למחשבי לוח והוסיפה תמיכה בחיישני טמפרטורה ולחות, פרופיל התקני בריאות הפועלים על NFC, בלוטות' ועוד. מערכת ההפעלה החלה לספק גם תמיכה משופרת בעכברים יחד עם נגישות, לוח שנה, מחזיק מפתחות, בדיקת איות, רשת חברתית וממשקי API וירטואליים.
ראו גם

אנדרואיד האניקומב
אנדרואיד קיטקט
iOS 5
הערות שוליים

↑  Distribution dashboard, Android Developers (באנגלית)
↑  ריאן פול, פרטים טעימים על אייס קרים סנדוויץ' מצילומי מסך, באתר ars technica, ‏12 באוגוסט 2011
↑  קייסי ג'ונסטון, גוגל מכריזה שאנדרואיד אייס קרים סנדוויץ' ימזג בין מערכות ההפעלה לטלפון ולטאבלט, באתר ars technica, ‏10 במאי 2011
↑  קייסי ג'ונסטון, מפרט מודלף ל-oogle Nexus 4G עשוי לזכות בלב המפתחים, באתר ars technica, ‏15 ביוני 2011
↑  קייסי ג'ונסטון, אירוע אנדרואיד אייס קרים סנדוויץ' עובר ל-19 באוקטובר בהונג קונג, באתר ars technica, ‏13 באוקטובר 2011
↑  דיוויד מאייר, גוגל חושפת את אנדרואיד אייס קרים סנדוויץ' אנדרואיד 4.0, באתר ZDnet, ‏19 באוקטובר 2011
↑  פול סויר, שירותי Google Play מפסיקים לתמוך באנדרואיד אייס קרים סנדוויץ', באתר VB, ‏7 בדצמבר 2018
1 2  רון אמדאו, ההיסטוריה (המעודכנת) של אנדרואיד, באתר ars technica, ‏31 באוקטובר 2016
↑  בראד מולן, ביקורת אנדרואיד 4.0 אייס קרים סנדוויץ', באתר engadget, ‏12 בינואר 2011
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
ארתור המילטון-גורדון, ברון סטנמור הראשון

ארתור צ'ארלס המילטון-גורדון, ברון סטנמור הראשון (באנגלית: Arthur Charles Hamilton-Gordon, 1st Baron Stanmore;‏ 26 בנובמבר 1829 – 30 בינואר 1912) היה פוליטיקאי מהמפלגה הליברלית ופקיד קולוניאלי בריטי. היה לו קשר הדוק עם ראש ממשלת בריטניה, ויליאם גלאדסטון.
ראשית חייו

המילטון-גורדון נולד בלונדון כבנם הצעיר של ג'ורג' המילטון-גורדון שהיה ראש ממשלת בריטניה ושל אשתו השנייה, הרייט דגלס, שהייתה אלמנתו של ויקונט המילטון. הוא התחנך בבית ספר פרטי ולמד בטריניטי קולג', שם הוא היה נשיא מועדון הוויכוחים של קיימברידג'. לאחר סיום חוק לימודיו ב-1851 הוא עבד כעוזר המזכיר האישי לראש ממשלת בריטניה (אביו), בין השנים 1852 – 1855 ובין השנים 1854 – 1857 הוא היה חבר הפרלמנט מטעם מחוז הבחירה של בוורלי.
קריירה קולוניאלית

בשנים הבאות מילא המילטון-גורדון שורה של תפקידים בממשל הקולוניאלי. בין השנים 1861 – 1866 הוא כיהן כמשנה למושל ניו ברנזוויק. בתקופה זו הוא הבטיח את הסכמתה של המושבה לאיחוד קנדה. בשנים 1866 – 1870 הוא כיהן כמושל טרינידד. מפברואר 1871 ועד אוגוסט 1874 הוא שימש כמושל מאוריציוס. בשנים 1875 – 1880 הוא כיהן כמושל פיג'י. מנובמבר 1880 ועד יוני 1882 הוא כיהן כמושל ניו זילנד. בשנים 1883 – 1890 הוא כיהן כמושל ציילון הבריטית.
קריירה עסקית

ב-21 באוגוסט 1893 הוענק להמילטון-גורדון תואר אצולה, ברון סטנמור. ב-1897 הוא היה ליושב ראש של חברת איי האוקיינוס השקט (Pacific Islands Company), שהייתה חברה שנוסדה על ידי ג'ון ט. ארונדל, מרכז פעילותה היה בלונדון ופעילות הסחר שלה באוקיינוס השקט הייתה קשורה לפעולות כריית זרחה באי בנבה ובנאורו. ג'ון ט. ארונדל והלורד סטנמור היו האחראים למהלכי המימון של ההזדמנויות העסקיות החדשות הללו ועל ניהול המשא ומתן עם החברה הגרמנית ששלטה על זיכיונות הכרייה בנאורו. ב-1902 שולבו האינטרסים של חברת איי האוקיינוס השקט עם חברה מהמבורג והוקמה חברת הזרחה של האוקיינוס השקט (Pacific Phosphate Company) שהייתה מעורבת בכרייה בנאורו ובבנבה.
האוסף האתנוגרפי של המילטון-גורדון שנאסף על ידו בעת תקופת כהונתו כמושל פיג'י נתרם על ידו ב-1878 למוזיאון הבריטי.
אליפות העולם בשחייה 1982

אליפות העולם הרביעית בשחייה נערכה בגואיאקיל, אקוודור ב-29 ביולי - 8 באוגוסט 1982. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, בהשתתפות 848 ספורטאים, מ-52 מדינות.
שחייניות מזרח גרמניה (מזרח גרמניה) חזרו לשלוט בבריכת השחייה ולקחו 11 מדליות זהב מתוך 14. השחיינים האמריקאים (ארצות הברית) אומנם ניצחו במרבית המשחים אך לא בצורה גורפת, 6 זהב מתוך 15 מדליות.
ארצות הברית (ארצות הברית) ניצחה בתחרות כולה על חודה של מדליית זהב אחת. 13 מול 12 של מזרח גרמניה (מזרח גרמניה).
שחייה > שחיינים בולטים > נשים

השחייניות הבולטות בתחרות היו: בירגיט מיינקה (מזרח גרמניה מזרח גרמניה), זכתה ב-4 מדליות מהן 3 זהב ו-1 כסף, קריסטין אוטו (מזרח גרמניה מזרח גרמניה), זכתה ב-3 מדליות זהב (2 בשליחות), פטרה שניידר (מזרח גרמניה מזרח גרמניה), זכתה ב-2 מדליות זהב במשחי מעורב אישי ומדליית כסף אחת ואוטה גווינגר (מזרח גרמניה מזרח גרמניה), זכתה ב-2 מדליות זהב ו-2 מדליות כסף. מרי טי מאהר מארצות הברית (ארצות הברית ארצות הברית) זכתה ב-3 מדליות, 1 זהב, 2 כסף. אנמארי ורסטאפן (הולנד הולנד) זכתה ב-3 מדליות אחת מכל סוג.
שחייה > שחיינים בולטים > גברים

השחיינים הבולטים בתחרות היו ולדימיר סלניקוב (ברית המועצות ברית המועצות), זכה ב-2 מדליות זהב במשחי החתירה הארוכים ומדליית כסף קבוצתית. ראודי גיינס (ארצות הברית ארצות הברית) זכה ב-5 מדליות, מספר המדליות הרב ביותר, 3 מהן זהב אך במשחי שליחים ו-2 כסף במשחים אישיים. ריק קארי (ארצות הברית ארצות הברית) זכה ב-3 מדליות (2 זהב ו-1 כסף). מיכאל גרוס (מערב גרמניה מערב גרמניה) זכה ב-4 מדליות, 1 זהב, 1 כסף ו-2 מדליות ארד במשחי שליחים.
שחייה > שיאי עולם

באליפות נקבעו 7 שיאי עולם (3 לנשים ו-4 לגברים). נוסף לכך, נקבעו 16 שיאי תחרות חדשים (6 לנשים ו-10 לגברים).
שחייה > שיאי עולם > נשים

קורנליה זירך (מזרח גרמניה מזרח גרמניה) קבעה שיא עולם חדש במשחה ל-200 מטר גב בתוצאה של 2:09.91 דקות.
פטרה שניידר (מזרח גרמניה מזרח גרמניה) קבעה שיא עולם חדש במשחה ל-400 מטר מעורב אישי בתוצאה של 2:36.10 דקות.
רביעיית השליחות ממזרח גרמניה (מזרח גרמניה) קבעה שיא עולם חדש במשחה ל-4x100 מטר מעורב בתוצאה של 4:05.88 דקות.
שחייה > שיאי עולם > גברים

ויקטור דייוויס (קנדה קנדה) קבע שיא עולם חדש במשחה ל-200 מטר חזה בתוצאה של 2:14.77 דקות.
ריקרדו פראדו (ברזיל ברזיל) קבע שיא עולם חדש במשחה ל-400 מטר מעורב אישי בתוצאה של 4:19.78 דקות.
הרביעייה האמריקאית (ארצות הברית) קבעה שיא עולם חדש במשחה ל-4x100 מטר חופשי בתוצאה של 3:19.26 דקות.
הרביעייה האמריקאית (ארצות הברית) קבעה שיא עולם חדש במשחה ל-4x100 מטר מעורב בתוצאה של 3:40.84 דקות.
שחייה > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  

| 100 מטר חופשי | בירגיט מיינקה   מזרח גרמניה מזרח גרמניה | 55.79 שניות | אנמארי ורסטאפן   הולנד הולנד | 55.87 שניות | ג'יל סטרקל   ארצות הברית ארצות הברית | 56.27 שניות |
| 200 מטר חופשי | אנמארי ורסטאפן   הולנד הולנד | 1:59.53 דקות | בירגיט מיינקה   מזרח גרמניה מזרח גרמניה | 2:00.67 דקות | אנליס מאס   הולנד הולנד | 2:00.84 דקות |
| 400 מטר חופשי | כרמלה שמידט   מזרח גרמניה מזרח גרמניה | 4:08.98 דקות | פטרה שניידר   מזרח גרמניה מזרח גרמניה | 4:10.08 דקות | טיפני כהן   ארצות הברית ארצות הברית | 4:11.85 דקות |
| 800 מטר חופשי | קים לינהאן   ארצות הברית ארצות הברית | 8:27.48 דקות | ג'קי וילמוט   בריטניה בריטניה | 8:32.61 דקות | כרמלה שמידט   מזרח גרמניה מזרח גרמניה | 8:33.67 דקות |

| 100 מטר גב | קריסטין אוטו   מזרח גרמניה מזרח גרמניה | 1:01.30 דקות   שיא תחרות | אינה קלבר   מזרח גרמניה מזרח גרמניה | 1:01.47 דקות | סו וולש   ארצות הברית ארצות הברית | 1:02.86 דקות |
| 200 מטר גב | קורנליה זירך   מזרח גרמניה מזרח גרמניה | 2:09.91 דקות   שיא עולם | ג'ורג'ינה פארקס   אוסטרליה אוסטרליה | 2:14.98 דקות | כארמן בונאצ'יו   רומניה רומניה | 2:15.40 דקות |

| 100 מטר חזה | אוטה גווינגר   מזרח גרמניה מזרח גרמניה | 1:09.14 דקות   שיא תחרות | אן אוטנברייט   קנדה קנדה קים רודנבו   ארצות הברית ארצות הברית | 1:11.03 דקות |  |  |
| 200 מטר חזה | סבטלנה ורגנובה   ברית המועצות ברית המועצות | 2:28.82 דקות   שיא תחרות | אוטה גווינגר   מזרח גרמניה מזרח גרמניה | 2:29.71 דקות | אן אוטנברייט   קנדה קנדה | 2:33.05 דקות |

| 100 מטר פרפר | מרי טי מאהר   ארצות הברית ארצות הברית | 59.41 שניות   שיא תחרות | אינס גייסלר   מזרח גרמניה מזרח גרמניה | 1:00.36 דקות | מלני באדמאייר   ארצות הברית ארצות הברית | 1:00.40 דקות |
| 200 מטר פרפר | אינס גייסלר   מזרח גרמניה מזרח גרמניה | 2:08.66 דקות   שיא תחרות | מרי טי מאהר   ארצות הברית ארצות הברית | 2:09.76 דקות | הייקה דאן   מזרח גרמניה מזרח גרמניה | 2:10.29 דקות |

| 200 מטר מעורב אישי | פטרה שניידר   מזרח גרמניה מזרח גרמניה | 2:11.79 דקות   שיא תחרות | אוטה גווינגר   מזרח גרמניה מזרח גרמניה | 2:13.38 דקות | טרייסי קולקינס   ארצות הברית ארצות הברית | 2:15.91 דקות |
| 400 מטר מעורב אישי | פטרה שניידר   מזרח גרמניה מזרח גרמניה | 4:36.10 דקות   שיא עולם | קאתלין נורד   מזרח גרמניה מזרח גרמניה | 4:43.51 דקות | טרייסי קולקינס   ארצות הברית ארצות הברית | 4:44.64 דקות |

| 4x100 מטר חופשי שליחות | מזרח גרמניה מזרח גרמניה   בירגיט מיינקה   סוזן לינק   קריסטין אוטו  קארן מטצ'וק | 3:43.97 דקות | ארצות הברית ארצות הברית   סוזן הברניג   קאתי טרייבל   בת' ואשאט   ג'יל סטרקל | 3:45.76 דקות | הולנד הולנד   אנמארי ורסטאפן   אנליס מאס   וילמה ואן ולסן   קוני ואן בנטום | 3:49.59 דקות |
| 4x100 מטר מעורב שליחות | מזרח גרמניה מזרח גרמניה   קריסטין אוטו   אוטה גווינגר   אינס גייסלר   בירגיט מיינקה | 4:05.88 דקות   שיא עולם | ארצות הברית ארצות הברית   סו וולש   קים רודנבו   מרי טי מאהר   ג'יל סטרקל | 4:08.12 דקות | ברית המועצות ברית המועצות   לריסה גורצ'קובה   סבטלנה ורגנובה   נטליה פוקאס   אירנה גראסימובה | 4:12.36 דקות |
קפיצה למים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  

| מקפצה גמישה מ-3 מטר | מגאן נאייר   ארצות הברית ארצות הברית | 501.03 | כריסטינה סופרט   ארצות הברית ארצות הברית | 490.02 | פנג יוהנצ'ואן   הרפובליקה העממית של סין  סין | 482.10 |
| פלטפורמה קשיחה מ-10 מטר | וונדי ויילנד   ארצות הברית ארצות הברית | 438.78 | רמונה ונזל   מזרח גרמניה מזרח גרמניה | 417.99 | זו ג'יהונג   הרפובליקה העממית של סין  סין | 399.78 |
קפיצה למים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  

| מקפצה גמישה מ-3 מטר | גרג לוגניס   ארצות הברית ארצות הברית | 752.62 | סרגיי קוזמין   ברית המועצות ברית המועצות | 636.15 | אלכסנדר פורטנוב   ברית המועצות ברית המועצות | 631.56 |
| פלטפורמה קשיחה מ-10 מטר | גרג לוגניס   ארצות הברית ארצות הברית | 634.26 | ולדימיר אלייניק   ברית המועצות ברית המועצות | 629.85 | ברוס קימבול   ארצות הברית ארצות הברית | 619.68 |